Меҳрангез Ҳасанова

Меҳрангез Ҳасанова (Ҳасанова Меҳрангез Мамедовна; ) — ҳунарпешаи театру синамо ва садогузори тоҷик.

 Зиндагинома 
Меҳрангез Ҳасанова 11 июни соли 1954 дар шаҳри Сталинобод ба дунё омадааст. Хатмкардаи Институти давлатии умумииттифоқии кине­матогра­фистони Маскав (1975). Солҳои 1976—1980 ҳунарпешаи Театри давлатии академӣ-драмавии ба номи Лоҳутӣ, 1980—2008 коргардони сектори дубляжи «Тоҷикфилм», аз соли 2008 ҳунарпешаи Театри давлатии драмаи русии ба номи В. Маяковский мебошад.

 Фаъолият 

 Садогузорӣ 
Дар дубляжи беш аз дусад филми бадеӣ ба забони тоҷикӣ иштирок кардаастАрбобони фарҳанги тоҷик. Донишнома / Муаллиф-мураттиб Ёрмуҳаммади Сучонӣ. — Душанбе, 2016. — 863 с.. 

 Филмҳо 
Дар филмҳои бадеии «Дар ҷарӣ», «Қӯшатир», «Ҷинояткор ва адвокатҳо», «Ҷасуртар нигар» (3 қисм), «Чашмаи гӯё», «Ҳодиса дар фурудгоҳ» (3 қисм), «Ранҷи ишқ», «Туҳмат», инчунин «Ишқи хаёлӣ» («Қирғизфилм»), «Марде ки бо барф омад» (2009), сериёли русии «Яничар» (2022) ва «Бебия, бабуа, Анзорик, ман ва модарам» (2022) нақшҳои хотирмон бозидааст.

 Эзоҳ